Transformacijska teorija učenja

Općenito

Transformacijska teorija učenja je humanistička teorija učenja koju je uveo Jack Mezirow 1981.godine 1) Mezirow, J. D. A critical theory of adult learning and education. Adult Education Quarterly, 32(1), 3-24. 1981. . Ova teorija se ne bavi općim aspektima učenja, već transformacijskim učenjem kod odraslih osoba: učenje koje snažno utječe na učenika, njegova vjerovanja i vrijednosti. U ovoj teoriji,

*„učenje je shvaćeno kao proces korištenja prethodnog tumačenja za konstruiranje novog ili revidiranog nečijeg iskustva kako bi se usmjerilo buduće djelovanje“. 2) Mezirow, Jack. “Contemporary Paradigms of Learning.” Adult Education Quarterly 46, no. 3: 158 -172, Spring 1996.

Što je transformacijska teorija učenja?

Budući da se temelji na važnosti iskustva i njegova razumijevanja, Mezirowa teorija se odnosi na odrasle učenike. Odrasli tijekom života nakupljaju puno iskustva u smislu asocijacija, pojmova, vrijednosti, osjećaja i uvjerenja. Ti elementi iskustva formiraju velik broj značenja shema, od kojih svaka sadrži samo specifična znanja i vrijednosti. Kako je Mezirow definirao, shema je:

*konstelacija koncepata, uvjerenja, prosudbi i osjećaja koji oblikuju određenu interpretaciju.“3) Mezirow, Jack, and Others. Understanding Transformation Theory. Adult Education Quarterly 44, no. 4: 222-44. 1994.

Primjer djelovanja sheme je kako ćemo se ponašati prema beskućniku. 4) Taylor, Edward W. The theory and practice of transformative learning: a critical review. ERIC Clearinghouse on Adult, Career, and Vocational Education, 1998. . Cjelokupno značenje shema zajedno čini perspektivu značenja, kako Mezirow opisuje, nečiji kompletni pogled na svijet ili opći referentni okvir. Značenje perspektive se stječe pasivno do rane odrasle dobi, često kroz značajna iskustva s nastavnicima ili roditeljima te se kasnije modificira kroz transformacijsko učenje.

Ono što karakterizira transformacijsko učenje je početna nemogućnost da sa novi materijal smjesti u postojeće okvire shema, što rezultira potrebom da se mijenja. Na primjer, promjena stava prema beskućnicima nakon što se shvatilo koliko je njihov život težak. Takva iskustva se također nazivaju perspektivne transformacije. Često dolaze nakon životnih iskustava, često povezanim s jakim emocionalnim reakcijama. To mogu biti osobne krize poput razvoda, smrti prijatelja ili člana obitelji, ratova, katastrofa izazvanih prirodnim ili ljudskim djelovanjem, zdravstvenih kriza itd., no ne moraju uvijek biti tako radikalne. 5) Taylor, Edward W. Transformative learning theory. New Directions for Adult and Continuing Education, no. 119: 5-15., 2008.

U učionici obično tri vrste iskustva mogu dovesti do transformacijskog učenja 4):

iskustvo

kritičko razmišljanje

racionalna rasprava

Obično to slijedi jedno za drugim: jako emocionalno iskustvo potiče kritičko razmišljanje i analizu sličnih iskustava iz prošlosti što će, u raspravi s drugima s različitim ili sličnim točkama gledišta, rezultirati novim zaključcima i transformacijskom perspektivom.

Koje je praktično značenje teorije transformacijskog učenja?

Različiti autori su predložili različite uloge učenika i nastavnika tijekom transformacijskog učenja. Uloga studenta je uglavnom da preuzmu odgovornost za svoje učenje i stvore ugodno okruženje, a prijedlozi nastavnicima se uglavnom odnose na 6) Mezirow, J. Transformative learning: Theory to practice. New directions for adult and continuing education, no. 74: 5–12, 1997. :

stvaranje sigurnog okruženja koje će dovesti do odnosa kojeg karakterizira povjerenje i briga

razumijevanje razloga zbog kojeg žele potaknuti promjenu u učenicima, a ne samo koje su promjene i kako ih postići

pomoć u razvoju kritičkog mišljenja kod učenika

uzimanje u obzir i govorenje o osjećajima kod učenika

omogućiti učenicima da primijene nove spoznaje izvan učionice

pomaganje drugima dijeljenjem svojih iskustava

biti uzor pokazujući svoju želju za promjenama i učenjem

Ključne riječi i najvažnija imena

• teorija transformacijskog učenja, učenje odraslih, značenje perspektive, značenje sheme, značenje transformacije, iskustvo, kritičko razmišljanje, racionalna rasprava

* Jack Mezirow

Literatura

Taylor, Edward W. Transformative learning theory. New Directions for Adult and Continuing Education, no. 119: 5-15. 2008.

Cooper, S. Theories of Learning in Educational Psychology. Jack Mezirow: Transformational Learning Theory. Retrieved April 1, 2011.

Pročitaj više

Mezirow, J., and Associates (eds.). Learning as Transformation. San Francisco: Jossey-Bass, 2000. Cranton, Patricia. Understanding and Promoting Transformative Learning: A Guide for Educators of Adults. Jossey-Bass Higher and Adult Education Series. Jossey-Bass, 350 Sansome Street, San Francisco, CA 94104-1310, 1994. Taylor, Edward W. The theory and practice of transformative learning: a critical review. ERIC Clearinghouse on Adult, Career, and Vocational Education, 1998.

1) Mezirow, J. D. A critical theory of adult learning and education. Adult Education Quarterly, 32(1), 3-24. 1981. 2) Mezirow, Jack. “Contemporary Paradigms of Learning.” Adult Education Quarterly 46, no. 3: 158 -172, Spring 1996. 3) Mezirow, Jack, and Others. Understanding Transformation Theory. Adult Education Quarterly 44, no. 4: 222-44. 1994. 4) , 6) Taylor, Edward W. The theory and practice of transformative learning: a critical review. ERIC Clearinghouse on Adult, Career, and Vocational Education, 1998. 5) Taylor, Edward W. Transformative learning theory. New Directions for Adult and Continuing Education, no. 119: 5-15., 2008. 7) Mezirow, J. Transformative learning: Theory to practice. New directions for adult and continuing education, no. 74: 5–12, 1997.

http://edupoint.carnet.hr/casopis/38/clanci/3

*http://www.as.edu.rs/static/pdf/Andragoske%20studije%202004-1%262.pdf